OpenLLM-France/wikimedia huggingface dataset:
# Kaio

    «Antxeta» orriak hona dakar. Bestelako esanahiei buruzko orria hau da: «Antxeta (argipena)»
Kaioak, antxetak, kalatxoriak, itsastxoriak edo itxasurtzoak itsaso aldean bizi diren hegaztiak dira. Sternidae familiaren txenadekin eta, urrunagoa, zangaluzeekin lotura dute. Gehienak Larus generokoak dira. Tamaina ezberdineko hegaztiak dira, txikiena antxeta txikia (120 gr eta 29 cm) eta handiena kaio beltza (1,75 kg eta 76 cm) izanik.
Hego luze eta sendoak, oin palmatuak, hanka luzeak eta moko kurbatu samarra dute. Sabelalde eta buruko lumajea zuria da eta hegoak ilunagoak. Hondakin organikoak, intsektuak, zizareak eta muskuiluak jaten dituzte. Hegan egiten arinak dira; oinez ere ibiltzen dira, eta ondo egiten dute igeri. Itsasertzetan egoten dira gehienak, baina ibaietan eta aintziretan ere badira batzuk. Taldetan bizi dira, amildegietan edo lurrean egiten dituzten habia sendoetan.

## Taxonomia

Larus generoa
* Larus smithsonianus
* Larus armenicus
* Larus audouinii
* Larus belcheri
* Larus bulleri
* Larus ridibundus
* Larus crassirostris
* Larus brunnicephalus
* Larus maculipennis
* Larus californicus
* Larus cachinnans
* Larus canus
* Larus vegae
* Larus hyperboreus
* Larus glaucescens
* Larus marinus
* Larus ichthyaetus
* Larus hartlaubii
* Larus heermanni
* Larus argentatus
* Larus heuglini
* Larus glaucoides
* Larus dominicanus
* Larus fuliginosus
* Larus fuscus
* Larus minutus
* Larus melanocephalus
* Larus atlanticus
* Larus pacificus
* Larus scopulinus
* Larus relictus
* Larus delawarensis
* Larus saundersi
* Larus novaehollandiae
* Larus schistisagus
* Larus genei
* Larus hemprichii
* Larus thayeri
* Larus occidentalis
* Larus leucophthalmus
* Larus livens
* Larus michahellis
Leucophaeus generoa
* Leucophaeus scoresbii
* Leucophaeus modestus
* Leucophaeus atricilla
* Leucophaeus pipixcan
Chroicocephalus generoa
* Chroicocephalus philadelphia
* Chroicocephalus cirrocephalus
* Chroicocephalus ridibundus
* Chroicocephalus maculipennis
* Chroicocephalus serranus
Creagrus generoa
* Creagrus furcatus
Pagophila generoa
* Pagophila eburnea
'Rissa generoa
* Rissa tridactyla
* Rissa brevirostris
Rhodostethia generoa
* Rhodostethia rosea
Xema generoa
* Xema sabini

## Erreferentziak

* 1 2 (Ingelesez) Zoonomen. Birds of the World -- current valid scientific avian names.. .

## Ikus, gainera

* Zerrenda:Animalien hotsak

## Kanpo estekak

* Datuak: Q27589
* Multimedia: Laridae / Q27589
* Espezieak: Laridae
# Kaio Ken

Kaiō Ken :
| 界王拳 |||
| Itzulpena | Kaitoren teknika |
| Teknika mota | Laguntza teknika |
| Erabiltzaileak | Son Goku |
| Lehen agerraldia | 226. atala (manga) |
Kaiō Ken (界王拳, Kaitoren teknika) Dragoi Bola manga eta animeko borroka teknika bat da. Ipar Kaitok asmatu zuen nahiz eta berak inoiz ez zuen ongi baliatzea lortu; Son Goku eta Son Gohanek bakarrik lortu zuten.
Teknika Ki energiaren gehitze bortitz bat da eta dizdira gorri batek inguratzen du erabiltzailea. Oso teknika boteretsua da baina badu akats bat; azkar akitzen duela erabiltzailea. Kaitok 2 aldiz biderkatua baino gehiago eta borrokan 2 aldiz baino gehiagotan ez erabiltzea gomendatzen du, bestela erabiltzailea hil baitaiteke.
Hala ere, Vegetaren aurka Son Goku Kaitoren erasoa laukoizturik erabiltzera heldu zen (Kame Hame Ha batez lagunduta) eta 20 aldiz biderkatua Freezeren aurka Nameken, grabitate indarra 100 bider gehituta egindako entrenamendu gogor baten ostean.

## Super Kaiō Ken

Nahiz eta izena aldatzen den, gerlari batek Super Saiya egoeran erabilitako Kaitoren erasoa baino ez da. Hainbat gauza aldatzen dira, esate baterako, Super Kaiō Kenak izugarrizko tentsioa sortzen du gorputzean. Hori dela eta kolpe batzuk jotzeko baino ez du erabiltzen eta ez eraldaketa bezala. Super Saiyaren dizdira horia gorri bihurtzen da. Animean baizik agertu ez den eraldaketa da, konkretuki, Goku Paikuhan-en aurka borrokatzen denean.

## Kanpo estekak

* Datuak: Q10752181
# Kainuu

Kainuu Kainuu / Kajanaland :
| Armarria ||
| Berezko izenak: - Finlandieraz - Suedieraz | Kainuun maakunta Karjanalands landskap |
| Herrialdea | Finlandia |
| Hiriburua | Kajaani |
| Udalerri-kopurua | 2 hiri (kaupunki) 7 udalerri (kunta) |
| Hizkuntza ofiziala | Finlandiera |
| Agintaria | Pentti Malinen |
| Lurralde historikoak | Ostrobotnia |
| Azalera -Ur-azalera | 24.452,85 km² 2.949,07 km² (%12,06) |
| Biztanleria Dentsitatea | 82.619 (2010.02.28) 3,84 bizt/km² |
| Eskualdeko arraina Eskualdeko hegaztia Eskualdeko landarea Eskualdeko ugaztuna | Eperla Siberiar eskinosoa Txilarra - |
| Webgune ofiziala | (Finlandieraz) (Ingelesez) |
Kainuu (finlandieraz: Kainuu; suedieraz: Kajanaland) Finlandiako ipar-ekialdeko eskualde bat da.

## Geografia

Txantiloi:Kainuuko geografia

## Administrazioa
### Azpiegiturak
### Banaketa

Txantiloi:Kainuuko udalerriak

### Eskualde-batzarra
## Erreferentziak

* ↑ Väestorekisterikeskus 2010.02.28
* ↑ "Citizenship according to age and sex by region, 1990-2019". Tilastokeskus. 2020.04.01
* Datuak: Q5694
* Multimedia: Kainuu / Q5694
# Kateter

Kateterra hodi baten formako tresna da, zurruna nahiz malgua, eta hainbat luzera izan ditzakeena, ebakuntza mediko batzuetan, gorputzeko barrunbe bat aztertzeko, likidoak aterarazteko edo sartzeko, eta itxitako hodiak ireki ahal izateko erabiltzen dena. Zistotomian, uretran zehar maskuriraino sartzen den zunda artekaduna da, bisturia maskuriaren leporaino gidatzen duena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q652297
* Multimedia: Catheters / Q652297
# Kateto

Kateto bat (grekotik Κάθετος, kathetos ('bertikala, perpendikularra') ) hiruki zuzen batean angelu zuzena partekatzen duten bi aldeetako bat da. Kontrakoa den aldeak hipotenusa izena hartzen du.

## Katetoen propietateak

* Katetoak (a,b) triangelu angeluzuzen baten alde laburrenak dira, hipotenusa (c), berriz, luzeena.
* Triangelu zuzen isoszele batean, katetoak luzeera berdinekoak dira.
* Kateto baten karratua, hipotenusaren eta hipotenusaren gaineko katetoaren proiekzio ortogonalaren arteko biderkadura da. Honi katetoaren teorema deitzen zaio.
* a eta b triangelu angeluzuzen baten katetoak izanik eta c haren hipotenusa,
$c<a+b<c*{\sqrt {}2)$ beteko da.
* Triangelu zuzen baten edozein kateto hipotenusaren altuera baino luzeagoa izango da. Hau da, ondoko irudian hipotenusaren aurreko erpina (C)- k duen altuera, Ctik c-rekiko perpendikularra den zuzen bat izango da. Zuzen hori beti izango da edozein kateto baino laburragoa.
* c hipotenusa eta a eta b katetoak elkarren arteko lehenak izanik, hipotenusa eta katetoetako bat bakoitiak badira beste katetoa bikoitia izango da.
* Triangelu zuzen batena, edozein katetok betetzen du altuera funtzioa, beste katetoa oinarri izendatzen bada.

## Formulak

Kateto baten luzera kalkulatzeko hainbat formula daude:

### Kateto bat eta hipotenusa edukita

Hirukiaren kateto bat eta hipotenusa badugu honako formula hau erabili daiteke:
    $k_{1}={\sqrt {h^{2}-k_{2}^{2}}}\,$
Formula hau pitagorasen teorematik aterata dago, $h^{2}=k_{1}^{2}+k_{2}^{2}\,$, katetoetako bat bakanduz lortu daiteke.

### Kateto bat eta angelu bat edukita

Hiruki baten angeluek 180º batzen dituztenez angelu zuzena ez den angelu bat edukita guztien balioa zein den kalkula daiteke. Gainera bi katetoren arteko erlazioa tangentearen balioa denez kalkulua erraza da.
    $\tan(\alpha )={{\mbox{kontrako katetoa}} \over {\mbox{alboko katetoa}}}$
Duguna hipotenusa balitz sinua eta kosinua erabili daiteke:
    $\sin(\alpha )={{\mbox{aurkako katetoa}} \over {\mbox{hipotenusa}}}$
    $\cos(\alpha )={{\mbox{alboko katetoa}} \over {\mbox{hipotenusa}}}$
Kasu guztietan sinua, kosinua eta tangentea ezagututa, kontrako funtzioa erabili daiteke angelua ezagutzeko.

## Ikus, gainera

* Pitagorasen teorema
* Katetoaren teorema

## Kanpo estekak

* Datuak: Q110812
# Katey Sagal

Katey Sagal (Hollywood, Kalifornia, Ameriketako Estatu Batuak, 1954ko urtarrilaren 19a) aktorea da.

## Biografia

1970eko hamarkadatik telebistarako paper txiki askotan parte hartzen hasi zen baina ospea Married... with children telesailarekin lortu zuen 1990eko hamarkadan. Peg Bundy etxekoandrearen papera egiten hamar urte igaro zituen.

## Filmografia
### Zinema

* Maid to order (1987) - Amy Holden Jones
* The good mother (1988) - Leonard Nimoy
* Dropping out (2000) - Mark Osborne
* Following Tildy (2002) - Jonathan Schmock
* I'm Reed Fish (2006) - Zackary Adler

### Telebista

Telesailetan agerraldi txiki piloa izan ditu. Hauek dira protagonista gisa egin dituen lanak eta agerraldi esanguratsuenak:
* Columbo: Candidate for Crime (1973)
* Married... with children (1987-1997)
* Futurama (1999-2003)
* 8 Simple Rules... for Dating My Teenage Daughter (2005)
* Lost (2004) - 2 atal
* Boston Legal (2006) - 5 atal
* The Shield (2005) - 2 atal
* Futurama: Bender's Big Score (2007)
* Futurama: The Beast with a Billion Backs (2008)

## Kanpo loturak

* Webgune ofiziala (Ingelesez)
* Datuak: Q229244
* Multimedia: Katey Sagal / Q229244
# Katetoaren teorema

Katetoen teoremak triangelu angeluzuzen batean, katetoetako baten karratua haren hipotenusaren gaineko proiekzio ortogonala eta hipotenusaren arteko biderkadura dela aztertzen du

## Adierazpen matematikoa

Teorema honen adierazpen matematikoa hurrengoa da:
$a^{2}=pc$ non c hipotenusa den, a eta b katetoak diren eta
$b^{2}=qc$ p eta q haien proiekzioak c-n, hurrenez hurren.

## Frogapena

Beraz, ΔABC triangelu zuzena bi triangelu zuzenetan banatu ahal da, p eta q bakoitzeko kateto bat izanik eta bestea C erpinaren altuera (h). Orduan ΔACH eta ΔBCH triangeluak osatuko dira. Horien angeluak berdinak direnez eta beraz, aldeak proportzionalak, triangeluak antzekoak izango dira.
Antzekoak direla esan daiteke hurrengo arrazoiengatik:
* Hiru triangeluen angeluetako bat angelu zuzena da.
* A eta CBH angelu zorrotzak berdinak izango dira, arku berdinean daudelako eta haien aldeak perpendikularrak direlako, eta berdina gertatzen da B eta CAH angelu zorrotzekin.
* ΔACH eta ΔABC triangeluen arteko antzekotasuna hurrengoa da:
$b/q=c/b$ → $b^{2}=cq$
eta ΔCBH eta ΔABC triangeluen kasuan:
$a/p=c/a$ → $a^{2}=cp$

## Korolarioa

Edozein triangelu angeluzuzenetan edozein katetoren hipotenusaren gaineko proiekzio ortogonalaren luzera, kateto horren karratuaren eta hipotenusaren luzeraren zatidura da.
Korolario hau katetoaren teorema eta altueraren teorematik ondorioztatzen da. Hasierako bi ekuazioetako batean, p edo q bakantzean lortzen da.
$a^{2}=pc$ $q=a^{2}/c$
# Kateryna Pavlenko

Kateryna Anatoliivna Pavlenko (Ukraineraz Катерина Анатоліївна Павленко, Nizhyn, Txernihiv Oblasta, Ukraina, 1988ko abuztuaren 10a) abeslari, konpositore eta folklorista ukrainiarra da. Go_A talde elektro-folk ukrainarraren bokalista nagusia da, zeinarekin agerpen entzutetsua egin zuen Eurovision 2021 jaialdian, Shum abestiarekin. Pavlenko ere ezaguna da bakarka aritzen denean Монокейт izenez (transliteratuta Monokeit, baina ingelesezko ahoskeran emana, Monokate).

## Ibilbide profesionala

Pavlenko Nihzynen jaio zen Kiev hiriburuaren ipar-ekialdean. Txikitatik zegoen musika herrikoiz inguratuta. Bere amona abeslaria zen eta kantatzeko estilo tradizional ukrainar erakutsi zion, "ahots zuria" izenekoa. Bere amak ere kantatzen zuen herri-koru batean.
Eskolan kantua ikasi zuen, eta irakasleek bultzatu egin zuten opera-kantari bihurtzeko. Hala ere, konturatu zen rock-musikari izan nahi zuela. Tokiko rock-talde batean zegoen nerabe gisa, eta hainbat kontzertutan aritu zen. Pavlenkok Nizhyneko Kultura eta Arte Eskolan ikasi zuen, eta 2009an graduatu zen. Gero folklorea ikasi zuen Kieveko Kultura eta Arte Unibertsitate Nazionalean, eta 2013an graduatu zen. Hainbat folk talde zuzendu ditu, besteak beste, Berezango beteranoen abesbatza.

### Go_A eta Eurovision

Pavlenko Go_A elektrofolk bandarekin elkartu zen ordezko abeslari gisa 2012an, baina gerora abeslari nagusia bilakaru zen.
2020. urtearen hasieran, Pavlenko eta Go-Ak Vidbir 2020 lehiaketan parte hartu zuten, Ukrainako selekzio sistema 2020ko Eurovisioko Abesti Lehiaketarako, "Solovey" abestiarekin. Irabazi zuten, eta prest zeuden Eurovision 2020rako, baina COVID-19 pandemiaren ondorioz, lehiaketa bertan behera utzi zen. Hala ere, 2021rako, aurreko urtekoa ontzat eman zuten Ukrainan, eta Go_A Ukrainaren ordezkari izan zen Eurovision 2021ean "Shum" abestiarekin. 5. postu orokorra lortu zute, baina bigarrena bozketa publikoan, Måneskin irabazleen atzertik bakarrik. 2021eko maiatzaren 24an iritsi zen "Shum" lehen postura iritsi zen Spotify Viral 50ean.

## Erreferentziak

* Artikulu hau, osorik edo zatiren batean, ingelesezko wikipediako «Kateryna Pavlenko» artikulutik itzulia izan da, 2022-01-20 data duen 1066909118 bertsioa oinarritzat hartuta. Sartze-datarik ez duten erreferentziak, edo 2022-01-20 baino lehenago datatuak, jatorrizko artikulutik ekarri dira itzulpenarekin batera.
* 1 2 "MonoKate" Public documentary project about Go_A soloist Kateryna Pavlenko. .
* ↑ Interview With Go_A Soloist Kateryna Pavlenko. .
* ↑ Kateryna Pavlenko From The Band Go_A. .
* ↑ MonoKate Has Released Their Debut Single. .
* ↑ Go_A Will Represent Ukraine In Rotterdam. February 22, 2020.
* ↑ Eurovision Grand Final Results. .
* ↑ Spotify Viral 50. .

## Kanpo estekak

* Kateryna Pavlenko eta Go_A taldea, Eurovision 2021eko agerpena.
* Datuak: Q85992998
* Multimedia: Kateryna Pavlenko / Q85992998
# Kateryna Reznik

Kateryna Oleksandrivna Reznik, ukraineraz Катерина Олександрівна Резнік, (Kharkiv, Kharkiveko oblasta (Ukraina), 1995eko azaroaren 20a) igeriketa sinkronizatuan aritzen den kirolari ukrainiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina eskuratu zuen Ukrainako taldearekin, ROCeko taldearen (urrezkoa) eta Txinakoaren (zilarrezkoa) atzetik sailkatuz. Hauek osatzen zuten Ukrainako taldea: Maryna Aleksiiva, Vladyslava Aleksiiva, Marta Fedina, Kateryna Reznik, Anastasia Savtxuk, Alina Xinkarenko, Ksenia Sydorenko eta Jelizaveta Jakhno-k.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Igeriketa sinkronizatua, emakumeak taldeka |

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ «Katerina Reznik» olympedia.org 2021-10-29an begiratua. (Ingelesez)
* ↑ "Katerina Reznik" Olympics.com 2021-10-29an begiratua
* ↑ Igeriketa sinkronizatua, emakumeak taldeka, emaitzak 2020 olympedia.org (Ingelesez)

## Kanpo estekak

* Datuak: Q20873154
* Multimedia: Kateryna Reznik / Q20873154
# Katesbridge

Katesbridge Ipar Irlandako herri txiki bat da, Down konderrian dagoena. Castlewellan eta Banbridge udalerrien arteko errepidean dago, Rathfriland udalerritik 7 kilometro iparraldera. Bann ibaia herritik igarotzen da.
2001eko erroldaren arabera 135 biztanle zituen.

## Kanpo estekak

* Datuak: Q6376006
* Multimedia: Katesbridge / Q6376006
# Kateryna Buzhynska

Kateryna Volodymyrivna Buzhynska (ukraineraz: Катерина Володимирівна Бужинська; Norilsk, Sobietar Errepublika Sozialisten Batasuna, 1979ko abuztuaren 13a) ukrainar abeslaria da. Mezzosoprano ahots-erregistroa du. 2003an Ukrainako artista mereziduna saria jaso zuen. 2015ean Ukrainako artista nazionala izendatu zuten.

## Diskografia
### Diskoak

* 1998 — Muzyka, kotoruiu ja liubliu (errusieraz: Музыка, которую я люблю)
* 1999 — Liod (errusieraz: Лёд)
* 2001 — Plamaia (errusieraz: Пламя)
* 2003 — Romansevo (errusieraz: Романсеро)
* 2005 — Liubimoi nazovi (errusieraz: Любимой назови)
* 2011 — Koroleva vdokhnovenia (errusieraz: Королева вдохновения)
* 2012 — Jak u nas na Ukraini (ukraineraz: Як у нас на Україні)
* 2014 — Nezhny, rodnoi (errusieraz: Нежный, родной)

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* Datuak: Q3207825
* Multimedia: Kateryna Buzhynska / Q3207825
# Klemente IV.a

Klemente IV.a (Saint-Gilles, ? - † Viterbo, 1268ko azaroaren 29a) Eliza Katolikoaren 183. Aita Santua izan zen 1265 eta 1268 urteen bitartean.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q172928
* Multimedia: Clemens IV / Q172928
# Klemente VI.a

Klemente VI.a (Rosiers-d'Égletons, 1291 - † Avignon, 1352ko abenduaren 6a) Eliza Katolikoaren 198. Aita Santua izan zen 1342 eta 1352 urteen bitartean. Avignongo Aitasantutza izeneko aroaren laugarren Aita Santua izan zen. Bere agintaldian Izurri Beltzak kutsatu zuen Europa.

## Erreferentziak

* ↑ Euskaltzaindia. 129. araua: Aita santuen izenak. .

## Kanpo estekak

* Datuak: Q170863
* Multimedia: Clemens VI / Q170863
# Klemente V.a

Klemente V.a (Villandraut, 1264 inguru - † Roquemaure, 1314ko apirilaren 20a) Eliza Katolikoaren 195. Aita Santua izan zen 1305-1314 bitartean. Frantziako errege Filipe IV.ak bultzaturik, Tenpluko Ordena desegin zuen 1312an. Aita Santuaren egoitza Erromatik Avignonera eraman zuen, Avignoneko Aitasantutzaldia izeneko aroa hasiz.

## Erreferentziak

* ↑ Euskaltzaindia. 129. araua: Aita santuen izenak. .
* ↑ Templarioak. in: Harluxet entziklopedia. nabarralde.com (Noiz kontsultatua: 2016-06-06).
* Datuak: Q131463
* Multimedia: Clemens V / Q131463
# Klemente VIII.a

Klemente VIII.a (Fano, 1536ko otsailaren 24a - Erroma, 1605eko martxoaren 3a) Eliza Katolikoaren 231. Aita Santua izan zen 1592 eta 1605 urteen bitartean. Henrike III.a Nafarroakoarekin harremanak konpondu zituen. Bere agintaldian, Giordano Bruno epaitu ondoren, erre zuten.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q170395
* Multimedia: Clemens VIII / Q170395
# Klemente II.a

Klemente II.a (Hornburg, 1005 - † Pesaro, 1047ko urriaren 9a) Eliza Katolikoaren 149. Aita Santua izan zen 1046 eta 1047 urteen bitartean. Bambergeko gotzaina zen Henrike III.a Germaniako Erromatar Inperio Santukoak Erromako tronua eman zionean.

## Biografia

Sudiger Morslebengo kondea zen eta Bambergeko gotzaina. Sutriko sinodoaren ondorioz eta Henrike III.a Germaniako Erromatar Inperio Santukoaren laguntza medio, 1046ko abenduaren 25ean, aita santu egin zuten.
Aita santu bezala egin zuen lehen gauza, Henrike III.a enperadore koroatzea izan zen. Koroarekin batera, enperadore berriak erromatarren patrizio titulua ere jaso zuen, eta honek, edozein aita santu aukeratu baino lehen, bere oniritzia behar zuela esan nahi zuen. Horrela, enperadorearen aita santua aukeratzearen prozeduraren gaineko kontrola berreskuratu zen eta erromatar familia patrizioen eraginaren kaltetan. Horregatik, bai Klemente II.a eta baita ondoren etorri ziren hurrengo 3 aita santuk ere alemaniarrak izan ziren eta enperadoreak izendatutakoak. Erromatar nobleziatik zetozen aurreko aita santuei, aita santu inperial hauek jarraitu zieten, beraz.
Klementeren agintaldiak ez zuen asko iraun. 1047an, kontzilio batera deitu zuen Erroman eta Elizan erreformak egiten saiatu zen, gotzain-kondeek lortuta zuten boterea mugatu nahian eta simoniarekin amaituz -ondasun espiritualen nahiz haietatik bereizezinak diren munduko ondasunen salmenta edo erosketa deliberatua-.
Alemaniara egin zuen bidaiatik itzultzean, sukar batek hartu zuen eta heriotzera eraman. Pesaron hil zen 1047ko urriaren 9an. Bambergko katedralean eman zioten lur, bere jaioterrian, Alpe iparraldean hilobiratuta dagoen aita santu bakarra.
XX. mende hasieran, Specht eta Fischerrek beruna aurkitu zuten 1047an hil zen Klemente II.a aita santuaren saihets batean; berun kontzentrazioa nahikoa zen heriotza eragiteko eta hori izan zen ziurrenik arrazoia.

## Erreferentziak

* ↑ Euskaltzaindia. 129. araua: Aita santuen izenak. .
* ↑ http://www.medigraphic.com/pdfs/revinvcli/nn-2014/nn141j.pdf
* Datuak: Q58573
* Multimedia: Clemens II / Q58573
# Klemente III.a

Klemente III.a (Erroma, 1130 - † ibidem., 1191ko martxoaren 20a) Eliza Katolikoaren 174. Aita Santua izan zen 1187 eta 1191 urteen bitartean. Hirugarren Gurutzada bultzatu zuen.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q171001
* Multimedia: Clemens III / Q171001
# Klemente VII.a

Klemente VII.a (latinez: Clemens VII; Florentzia, 1478ko maiatzaren 26a - Erroma, 1534ko irailaren 25a), sortzez Giulio Medici, Eliza Katolikoaren 219. aita santua izan zen 1523 eta 1534 urteen bitartean.

## Bizitza

Medicitarren familiakoa zen; aita Juliano Medici izan zuen. Ezin izan zituen bere karguko arazoak konpondu; Karlos I.a Espainiakoaren eta Frantzisko I.a Frantziakoaren aldean, behin baten alde eta bestean bestearen alde ibili zen; Italiako estatuen kontrola zuen helburua. Ez zuen asmatu luteranismoaren eta kalbinismoaren garrantzia neurtzen, eta Henrike VIII.a Ingalaterrakoaren dibortzio arazoak konpondu ez zituelako, eratu zen anglikanismoa. Artean, berriz, Cellini, Rafael eta Michelangeloren babesle izan zen. Hiltzaile berdeak jateagatik hil zen.

## Ondorengotza apostolikoa

* Guillaume d’Estouteville kardinala
* Sisto IV.a aita santua (1471)
* Julio II.a aita santua (1481)
* Raffaele Riario kardinala (1504)
* Leon X.a aita santua (1513)
* Klemente VII.a aita santua

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/02/03 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 129. araua: Aita santuen izenak. .
* ↑ (Ingelesez) «Pope Clement VII (Giulio de’ Medici)» Catholic Hierarchy (Noiz kontsultatua: 2024-05-03).

## Kanpo estekak

* Datuak: Q83159
* Multimedia: Clemens VII / Q83159
# Klemente VII.a (antipapa)

Roberto Genovakoa (frantsesez: Robert de Genève; Annecyko gaztelua, 1342 – Avignon, 1394ko irailaren 16a) suitzar elizgizona izan zen. Klemente VII.a erlijio izenaz antipapa izan zen 1378 eta 1394 bitartean. Sartaldeko zismako lehenengo antipapa, Urbano VI.a Aita Santua gaitzetsi zuten kardinalek izendatu zuten Aita Santu 1378an. Europako erreinuak bi Aita Santuen artean banatu ziren. Klemente VII.ak Frantziaren babesa izan zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/11/10 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q320371
* Multimedia: Clemens VII (antipope) / Q320371
# Keith Levene

Julian Keith Levene (Londres, 1957ko uztailaren 18a - Norfolk, 2022ko azaroaren 11) ingeles musikaria izan zen.
The Clash eta The Flowers of Romance taldeen sortzaileetako bat izan zen. 16 urterekin Joe Strummer konbentzitu zuen The Clashekin bat egiteko. Levenek estudioko lehen diskoa grabatu aurretik taldea utzi zuen arren, abestietako bat konposatu zuen.
John Lydonekin batera Public Image Limited (PiL) taldea sortu zuen.
Punk eta post-punk estiloetako gitarristarik garrantzitsuenetako bat izan zen.

## Diskografia
### Estudioko albumak

* Violent Opposition (Taang!/Emergo/Rykodisc 1989)
* Murder Global Demos (Archive 2008)
* Yin and Yang (Cherry Red 2012) (Jah Wobble & Keith Levene)
* Search 4 Absolute Zero (self-released 2013, Gonzo Multimedia 2014)
* Commercial Zone 2014 (self-released 2014)

### Extended Playak

* Back Too Black (Iridescence 1987)
* Keith Levene’s Violent Opposition (Fundamental/Taang! 1988)
* Looking for Something (Taang! 1988)
* Murder Global: Killer in the Crowd (self-released 2002, Underground, Inc. 2004)
* EP aka Mississippi (Pressure Sounds/30 Hertz 2012) (Jah Wobble & Keith Levene)

## Kanpo estekak

* Datuak: Q1389464
* Multimedia: Keith Levene / Q1389464
# Keith Emerson

Keith Noel Emerson (Todmorden, Yorkshire, 1944ko azaroaren 2a - Santa Monica, 2016ko martxoaren 11) ingeles teklatu jotzaile, abesti egile eta zinema soinu-banda konpositorea izan zen. Emerson, Lake & Palmer rock progresibo taldeko sortzaileen bat izan zen. Bere burua hil zuen 2016an pistola tiroarekin.
* Datuak: Q319751
* Multimedia: Keith Emerson / Q319751